**NÁRODNÁ RADA SLOVENSKEJ REPUBLIKY**

**VII. volebné obdobie**

*Návrh*

**ZÁKON**

z ...............2019,

**ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 250/2012 Z. z. o regulácii v sieťových odvetviach v znení zákona č. 435/2013 Z. z., zákona č. 321/2014 Z. z., zákona č. 391/2015 Z. z., zákona č. 164/2017 Z. z., zákona č. 177/2018 Z. z., zákona č. 309/2018 Z. z., zákona č. 221/2019 Z. z. a zákona č. .../2019 Z. z. sa mení a dopĺňa takto:

1. V § 14 ods. 11 sa na konci pripája táto veta: „Cenové rozhodnutie zverejní úrad na svojom webovom sídle.“
2. V § 14 sa za odsek 11 vkladajú nové odseky 12 a 13, ktoré znejú:

„(12) Spolu s cenovým rozhodnutím zverejní úrad na svojom webovom sídle aj návrh ceny a všetky jeho zmeny a doplnenia vykonané v cenovom konaní pre regulované činnosti podľa § 11 ods. 1 písm. b) až e) a g) až l), § 11 ods. 2 písm. a) až d), § 11 ods. 3 a § 11 ods. 4 písm. a) až e). Ak úrad určil cenu podľa odseku 9 na základe podkladov, ktoré mal k dispozícii, zverejnia sa aj tieto podklady.

(13) Porušením alebo ohrozením obchodného tajomstva nie je zverejnenie informácie o ekonomicky oprávnených nákladov, ekonomickej efektívnosti a primeranom zisku vrátane rozsahu investícií započítaných do určenej alebo schválenej ceny pre regulované činnosti podľa § 11 ods. 1 písm. b) až e) a g) až l), § 11 ods. 2 písm. a) až d), § 11 ods. 3 a § 11 ods. 4 písm. a) až e).“.

Doterajšie odseky 12 až 18 sa označujú ako odseky 14 až 20.

1. V § 14 ods. 19 sa číslovka „15“ nahrádza číslovkou „17“.
2. Za § 45d sa vkladá § 45e, ktorý vrátane nadpisu znie:

„**§ 45e**

**Prechodné ustanovenie k úpravám účinným od 1. januára 2020**

Na cenové konania začaté a právoplatne neskončené do 31. decembra 2019 sa použije predpis účinný od 1. januára 2020.“.

**Čl. II**

Tento zákon nadobúda účinnosť 1. januára 2020.